Document ID: 32007R0276

UREDBA KOMISIJE (ES) št. 276/2007
z dne 15. marca 2007
o spremembi Uredbe (ES) št. 581/2004 o odprtju stalnega razpisa za izvozna nadomestila glede nekaterih vrst masla in Uredbe (ES) št. 582/2004 o razpisu stalnega javnega razpisa za izvozna nadomestila za posneto mleko v prahu
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1255/1999 z dne 17. maja 1999 o skupni organizaciji trga mleka in mlečnih izdelkov (1) in zlasti člena 31(3)(b) in (14) Uredbe,
ob upoštevanju naslednjega:
(1)
V skladu s členom 1(1) Uredbe Komisije (ES) št. 581/2004 (2) in členom 1(1) Uredbe Komisije (ES) št. 582/2004 (3) so nekatera namembna območja izključena iz dodelitve izvoznega nadomestila.
(2)
Uredba Komisije (ES) št. 61/2007 z dne 25. januarja 2007 o določitvi izvoznih nadomestil za mleko in mlečne izdelke (4) iz dodelitve izvoznega nadomestila od 26. januarja 2007 izključuje Lihtenštajn, občini Livigno in Campione d'Italia, Hegoland, Grenlandijo in Ferske otoke ter jih uvršča v območji L 20 in L 40 kot namembna območja, ki niso upravičena do izvoznih nadomestil. Zato je treba navedena namembna območja izključiti iz izvoznih nadomestil, določenih s stalnima razpisoma na podlagi uredb (ES) št. 581/2004 in (ES) št. 582/2004.
(3)
Uredbi (ES) št. 581/2004 in (ES) št. 582/2004 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za mleko in mlečne izdelke -
SPREJELA NASLEDNJO UREDBO:
Člen 1
V členu 1(1) Uredbe (ES) št. 581/2004 se drugi pododstavek nadomesti z naslednjim:
„Proizvodi iz prvega pododstavka so namenjeni za izvoz v vsa namembna območja razen Andore, Ceute in Melille, Gibraltarja, Lihtenštajna, občin Livigno in Campione d'Italia, Hegolanda, Grenlandije, Ferskih otokov, Združenih držav Amerike in Vatikanske mestne države.“
Člen 2
Odstavek 1 člena 1 Uredbe (ES) št. 582/2004 se nadomesti z naslednjim:
„1. Razpisuje se stalni javni razpis, da se določi izvozno nadomestilo za posneto mleko v prahu iz oddelka 9 Priloge I k Uredbi Komisije (EGS) št. 3846/87 (5) v vrečah z najmanj 25 kg neto teže, ki vsebuje največ 0,5 % masnega odstotka dodane nemlečne snovi in spada pod oznako proizvoda ex ex 0402 10 19 9000 ter je namenjeno izvozu v katero koli namembno državo, razen Andore, Ceute in Melile, Gibraltarja, Lihtenštajna, občin Livigno in Campione d'Italia, Hegolanda, Grenlandije, Ferskih otokov, Združenih držav Amerike in Vatikanske mestne države.
Člen 3
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 15. marca 2007

Labels: 3
17